डेबोरा हेरोल्ड

डेबोरा हेरोल्ड  हिचा जन्म १८ फेब्रुवारी १९९५ रोजी एबरडीन, अंदमान आणि निकोबार बेटे  येथे झाला. ही एक भारतीय सायकलपटू आहे. 

 प्रारंभिक जीवन आणि शिक्षण 
हेरोल्ड एक निकोबारी आहे. ती कार निकोबारमध्ये मोठी झाली. तिचे वडील हवाई दलात अधिकारी म्हणून काम करत होते. २००४ ची त्सुनामी आली तेव्हा ती कार निकोबार बेटावरील तिच्या गावात होती आणि सुमारे एक आठवडा ती  झाडात अडकली होती. त्यावेळी पानांवर आणि झाडाच्या सालांवर तिला गुजराण करावी लागली.  

तिला तिच्या क्रीडा प्रकारातील वाटचाली साठी अंदमानमधील स्पोर्ट्स अथॉरिटी ऑफ इंडिया (SAI) कडून मदत मिळाली. २०११ पासून, ती नवी दिल्ली येथे राहते आणि इंदिरा गांधी क्रीडा संकुलातील वेलोड्रोम येथे प्रशिक्षण घेत आहे. 

 कारकीर्द 
ही आंतरराष्ट्रीय मानांकन (uci ranking) मिळवणारी भारताची पहिली सायकलपटू आहे. तिला २०१५ मध्ये 500 मीटर वेळ चाचणी या प्रकारात चौथे मानांकन मिळाले होते.

२०१४ - ट्रॅक आशिया कप-  तीन सुवर्णपदके- 500 मीटर वेळ चाचणी, महिला स्प्रिंट आणि महिला एलिट टीम स्प्रिंट (केझिया वर्गीस बरोबर) 

२०१५ ऑक्टोबर- तैवान कप ट्रॅक इंटरनॅशनल क्लासिकमध्ये पाच पदके जिंकली. (महिला एलिट स्प्रिंट प्रकारात सुवर्ण पदकासह नवा उच्चांक)

२०१५ नोव्हेंबर-  ट्रॅक एशिया कप- एक सुवर्ण- महिला एलिट स्प्रिंट , दोन रजत- 500 मीटर वेळ चाचणी, महिला एलिट टीम स्प्रिंट (केझिया वर्गीस बरोबर)   

तिच्या या पराक्रमामुळे सायकलिंग जगताला भारतीय टीमची नोंद घेणे भाग पडले. 

२०१६ सप्टेंबर - ट्रॅक एशिया कप- तीन सुवर्ण- महिला एलिट ५०० मि स्प्रिंट, महिला एलिट टीम स्प्रिंट (केझिया वर्गीस बरोबर), काइरेन प्रकारात रजत पदक

२०१६ - तैवान कप ट्रॅक इंटरनॅशनल क्लासिक- रजत- 500 मीटर वेळ चाचणी, महिला एलिट स्प्रिंट

२०१७-  ट्रॅक एशिया कप- दोन रजत पदके- महिला एलिट ५०० मि स्प्रिंट, महिला एलिट टीम स्प्रिंट (अलिना रेजी बरोबर). काइरेन प्रकारात पाचवे स्थान 

मध्ये गुढघ्याच्या दुखापती मुळे काही काळ स्पर्धे बाहेर रहावे लागले. 

२०१८- ट्रॅक आशिया कप- रजत- महिला एलिट टीम स्प्रिंट (सोनाली चानू बरोबर)

२०१९ - ट्रॅक आशिया कप- ब्राँझ पदक - महिला एलिट टीम sprint (अलिना रेजी बरोबर) 

 संदर्भ 

वर्ग:इ.स. १९९५ मधील जन्म
वर्ग:हयात व्यक्ती